
Text rozhodnutia
Súd: Krajský súd Bratislava Spisová značka: 9Co/326/2015 Identifikačné číslo súdneho spisu: 1708899556 Dátum vydania rozhodnutia: 26. 09. 2018 Meno a priezvisko sudcu, VSÚ: JUDr. Magdaléna Floreková ECLI: ECLI:SK:KSBA:2018:1708899556.2 Uznesenie Krajský súd v Bratislave v senáte zloženom z predsedníčky senátu JUDr. Magdalény Florekovej a členov senátu JUDr. Romana Huszára a JUDr. Zuzany Posluchovej v právnej veci žalobcov : 1/ N. C., G.. XX. X. XXXX, naposledy bytom P. XXX, zomrelá XX. X. XXXX, 2/ Z. K., G.. XX. XX. XXXX, bytom P. XXX, 3/ Ľ. O., G.. XX. X. XXXX, bytom P. XXX, ako nesvojprávna zastúpená opatrovníkom B. O., G.. X. XX. XXXX, K. P. XXX, žalobcovia všetci zastúpení JUDr. Miroslavom Kučerom, advokátom, Bratislava, Krajinská 30, proti žalovaným : 1/ M. K., G.. XX. X. XXXX, bytom P. XX, zastúpená JUDr. Ľubomírom Schweighoferom, advokátom, Bratislava, Šafárikovo nám. 2, 2/ B. K., G.. X. X. XXXX, bytom Rovinka 78, 3/ Ľ. K., G.. XX. XX. XXXX, bytom P., ako nesvojprávny zastúpený opatrovníčkou M. K., G.. XX. X. XXXX, K. P. XXX, o určenie vlastníckeho práva, vedenej na Okresnom súde Pezinok pod sp. zn. 4C/873/2008, a na Krajskom súde v Bratislave pod sp. zn. 9Co/326/2015, takto r o z h o d o l : Odvolací súd bude v odvolacom konaní na strane žalobcov namiesto žalobkyne 1 N. C., zomrelej dňa XX. X. XXXX, pokračovať s dedičmi po zomrelej poručiteľke, a to s : - Z. C., G.. XX. X. XXXX, bytom P. XXX (manžel poručiteľky), ako žalobcom 1, - O. C., G.. XX. XX. XXXX, bytom P. XXXX, (syn poručiteľky), ako žalobcom 4, - V.Q. C., G.. XX. X. XXXX, bytom P.G. XXX (syn poručiteľky), ako žalobcom 5, - Ľ. A., P. C., G.. XX. X. XXXX, bytom Š., M. M. XXXX/X (dcéra poručiteľky), ako žalobkyňou 6. o d ô v o d n e n i e : 1/ Žalobcovia (N. C. ako žalobkyňa 1, Z. K. ako žalobca 2 a Ľ. O. ako žalobkyňa 3) sa žalobou voči okrem žalovaným domáhajú určenia vlastníckeho práva k nehnuteľnostiam ako aj o určení, že označené nehnuteľnosti patria do dedičstva po poručiteľoch J. K. a B. K.. O žalobe žalobcov 1, 2 a 3 rozhodol súd prvej inštancie rozsudkom zo dňa 14. 4. 2015 č.k. 4C/873/2008 - 431 tak, že žalobu žalobcov zamietol; žalovanej 2 priznal voči žalobcom právo na náhradu trov konania v rozsahu 100 % a zároveň zaviazal žalobcov spoločne a nerozdielne nahradiť štátu trovy konania vo výške 398,32 €. Žalobcovia N. C., Z. K. a Ľ. O. uvedený rozsudok napadli včas podaným odvolaním. 2/ Žalobkyňa 1 N. C., rodená K., nar. XX. X. XXXX, naposledy bytom P. XXX, po predložení veci odvolaciemu súdu na rozhodnutie o odvolaní žalobcov dňa XX. X. XXXX zomrela. Ako zistil odvolací súd, z oznámenia Notárskeho úradu B.. T. O., poverenej prejednaním dedičstva po zomrelej poručiteľke, vyplýva (dedičské konanie vedené pod sp. zn. Dnot 39/2017, Okresného súdu Bratislava III sp. zn. 47D/8/2017), jej dedičmi zo zákona v I. dedičskej skupine sú pozostalý manžel a deti poručiteľky (Z. C., G.. XX. X. XXXX, O. C., G.. XX. XX. XXXX, V. C., G.. XX. X. XXXX, Ľ. A., rodená C. nar. XX. X. XXXX). 3/ Podľa § 63 ods. 1 CSP, ak strana zomrie počas konania skôr, ako sa konanie právoplatne skončí, súd posúdi podľa povahy sporu, či má konanie zastaviť, alebo či v ňom môže pokračovať. 4/ Podľa § 63 ods. 2 CSP, v konaní súd pokračuje najmä vtedy, ak ide o majetkový spor. Súd rozhodne, že v konaní pokračuje s dedičmi strany, prípadne s tými, na ktorých podľa výsledku dedičského konania prešlo právo alebo povinnosť, o ktorú v konaní ide, a to len čo sa skončí konanie o dedičstve. 5/ Podľa § 378 ods. 1 CSP, na konanie na odvolacom súde sa primerane použijú ustanovenia o konaní pred súdom prvej inštancie, ak tento zákon neustanovuje inak. 6/ Odvolací súd po zistení, že pôvodná žalobkyňa 1 N. C., rodená K., dňa XX. X. XXXX zomrela a že jej právnymi nástupcami (dedičmi) sú pozostalý manžela a deti poručiteľky, bude v zmysle citovaného ust. § 63 CSP pokračovať v konaní s pozostalým manželom poručiteľky ako žalobcom 1 a s deťmi poručiteľky ako žalobcami 4, 5 a 6. 7/ Toto rozhodnutie bolo prijaté senátom Krajského súdu v Bratislave pomerom hlasov 3:0 (§ 3 ods. 9 zák. č. 757/2004 Z. z. o súdoch a o zmene a doplnení niektorých zákonov v znení neskorších zákonov, § 393 ods. 2 CSP). Poučenie: Proti tomuto rozhodnutiu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP). Dovolanie je prípustné proti každému rozhodnutiu odvolacieho súdu vo veci samej alebo ktorým sa konanie končí, ak a/ sa rozhodlo vo veci, ktorá nepatrí do právomoci súdov, b/ ten, kto v konaní vystupoval ako strana, nemal procesnú subjektivitu, c/ strana nemala spôsobilosť samostatne konať pred súdom v plnom rozsahu a nekonal za ňu zákonný zástupca alebo procesný opatrovník, d/ v tej istej veci sa už prv právoplatne rozhodlo alebo v tej istej veci sa už prv začalo konanie, e/ rozhodoval vylúčený sudca alebo nesprávne obsadený súd, alebo f/ súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces. Dovolanie je prípustné proti rozhodnutiu odvolacieho súdu, ktorým sa potvrdilo alebo zmenilo rozhodnutie súdu prvej inštancie, ak rozhodnutie odvolacieho súdu záviselo od vyriešenia právnej otázky, a/ pri riešení ktorej sa odvolací súd odklonil od ustálenej rozhodovacej praxe dovolacieho súdu, b/ ktorá v rozhodovacej praxi dovolacieho súdu ešte nebola vyriešená alebo c/ je dovolacím súdom rozhodovaná rozdielne (§ 421 ods. 1 CSP). Dovolanie podľa § 421 ods. 1 nie je prípustné, ak a/ napadnutý výrok odvolacieho súdu o peňažnom plnení neprevyšuje desaťnásobok minimálnej mzdy; na príslušenstvo sa neprihliada, b/ napadnutý výrok odvolacieho súdu o peňažnom plnení v sporoch s ochranou slabšej strany neprevyšuje dvojnásobok minimálnej mzdy; na príslušenstvo sa neprihliada, c/ je predmetom dovolacieho konania len príslušenstvo pohľadávky a výška príslušenstva v čase začatia dovolacieho konania neprevyšuje sumu podľa písmen a/ a b/ (§ 422 ods.1 CSP). Dovolanie môže podať strana, v ktorej neprospech bolo rozhodnutie vydané (§ 424 CSP). Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii (§ 427 ods.1 prvá veta CSP). Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde (§ 427 ods.2 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). Povinnosť podľa odseku 1 neplatí, ak je a/ dovolateľom fyzická osoba, ktorá má vysokoškolské právnické vzdelanie druhého stupňa, b/ dovolateľom právnická osoba a jej zamestnanec alebo člen, ktorý za ňu koná, má vysokoškolské právnické vzdelanie druhého stupňa, c/ dovolateľ v sporoch s ochranou slabšej strany podľa druhej hlavy tretej časti tohto zákona zastúpený osobou založenou alebo zriadenou na ochranu spotrebiteľa, osobou oprávnenou na zastupovanie podľa predpisov o rovnakom zaobchádzaní a o ochrane pred diskrimináciou alebo odborovou organizáciou a ak ich zamestnanec alebo člen, ktorý za ne koná, má vysokoškolské právnické vzdelanie druhého stupňa (§ 429 ods.2 CSP). Dovolanie prípustné podľa § 420 možno odôvodniť iba tým, že v konaní došlo k vade uvedenej v tomto ustanovení (§ 431 ods.1 CSP). Dovolací dôvod sa vymedzí tak, že dovolateľ uvedie, v čom spočíva táto vada (§ 431 ods.2 CSP). Dovolanie prípustné podľa § 421 možno odôvodniť iba tým, že rozhodnutie spočíva v nesprávnom právnom posúdení veci (§ 432 ods. 1 CSP). Dovolací dôvod sa vymedzí tak, že dovolateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia (§ 432 ods.2 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1708899556.2 (dáta aktuálne k 4. 11. 2026). Záväzné je znenie zverejnené súdom.




